**นวัตกรรม/วิธีปฏิบัติที่เป็นเลิศ ( Best Practice ) ของครูผู้สอน**

**นิทรรศการ “Success Story Symposium SESA 17 : 2019”**

**ปีการศึกษา 2562**

**ชื่อผลงาน** เกมบันไดงูทัศนธาตุ

**ชื่อผู้เสนอผลงาน**นางสาวบุษกร สมัครพันธ์ ตำแหน่ง ครูชำนาญการ

**ชื่อกลุ่มสาระการเรียนรู้** ศิลปศึกษา

**โรงเรียน/หน่วยงาน**    โรงเรียนขลุงรัชดาภิเษก

ประเภทผลงาน ☑ นวัตกรรม (Innovation) 🗌 วิธีปฏิบัติที่เป็นเลิศ ( Best Practice )

**1. ความเป็นมาและความสำคัญ**

ทัศนธาตุ คือส่วนประกอบของการมองเห็นหรือสิ่งที่เป็นปัจจัยในการมองเห็นในงานทัศนศิลป์ พื้นฐานของความงามในผลงานทัศนศิลป์ที่ถูกสร้างสรรค์ สามารถทำให้ผู้สัมผัสเกิดอารมณ์และความรู้สึกประทับใจได้ ก็เป็นผลมาจากการประกอบกันขององค์ประกอบย่อย ๆ ที่เรียกว่า ทัศนธาตุ นำมาจัดรวมกันด้วยหลักของการจัดองค์ประกอบศิลป์ จำเป็นต้องมีความรู้ความเข้าใจอย่างท่องแท้ทั้งคุณลักษณะ ความหมาย ความสำคัญการนำไปใช้ซึ่งทัศนธาตุแต่ละอย่างจะให้คุฯสมบัติและความรู้สึกแตกต่างกันไป

เกม เป็นวิธีการวิธีหนึ่งที่สามารถนำมาใช้ในการสอนได้ดี โดยผู้สอนสร้างสถานการณ์สมมุติขึ้นให้ผู้เรียนเล่นด้วยตัวเองภายใต้ข้อตกลงหรือกติกาที่กำหนดขึ้น ผู้เรียนจะต้องตัดสินใจทำอย่างใดอย่างหนึ่ง ในอันที่จะให้มีผลออกมาในการรู้แพ้-ชนะ ซึ่งจะช่วยให้ผู้เรียนได้วิเคราะห์ความรู้สึกนึกคิดและพฤติกรรมต่างๆ ที่มีอิทธิพลต่อการตัดสินใจและยังช่วยให้ผู้เรียนเกิดความสนุกสนานในการเรียน

ดังนั้น ทางผู้จัดทำจึงได้มีความสนใจในเรื่องประโยชน์ของเกมมาประยุกต์กับการเรียนการสอนในวิชาทัศนศิลป์ในเรื่องของทัศนธาตุเพื่อเสริมสร้างความรู้ ความคิดสร้างสรรค์ การสังเกตและการคิดวิเคราะห์ สร้างสมาธิและสติปัญญา

**2. วัตถุประสงค์ของการดำเนินงาน**

2.1 เพื่อพัฒนาผู้เรียนความรู้ความเข้าใจเกี่ยวกับองค์ประกอบของทัศนธาตุ

2.2 เพื่อให้ผู้เรียนมีความสามารถในการวิเคราะห์งานทัศนศิลป์และสามารถบรรยายความแตกต่างและความคล้ายคลึงกันของทัศนศิลป์และสิ่งแวดล้อมได้โดยใช้ความรู้เรื่องทัศนธาตุ

**3. เป้าหมายของการดำเนินงาน**

**3.1  เป้าหมายเชิงปริมาณ**

 นักเรียนชั้นมัธยมศึกษาปีที่ 1 จำนวน 105 คน

**3.2  เป้าหมายเชิงคุณภาพ**

 นักเรียนชั้นมัธยมศึกษาปีที่ 1 มีความสามารถในการวิเคราะห์งานทัศนศิลป์และสามารถบรรยายความแตกต่างและความคล้ายคลึงกันของทัศนศิลป์และสิ่งแวดล้อมได้โดยใช้ความรู้เรื่องทัศนธาตุ

**4. กระบวนการผลิตผลงานหรือขั้นตอนการดำเนินงาน**

4.1 **วิเคราะห์ผู้เรียน วางแผนและออกแบบสื่อการสอน**

 4.2 **จัดกิจกรรมการเรียนการสอนโดยใช้ กิจกรรม เกมบันไดทัศนธาตุ**

 4.3 **บันทึกผลจากแบบสังเกตและผลการทดสอบ**

 4.4 **นำผลจากการทดสอบไปปรับปรุงแก้ไข**

**5. ผลการดำเนินงาน ประโยชน์ที่ได้รับ**

5.1 นักเรียนสามารถบอกองค์ประกอบของทัศนธาตุ และสามารถวิเคราะห์งานทัศนศิลป์โดยใช้ความรู้เรื่อง ทัศนธาตุ

5.2 ทำให้นักเรียนเกิดความสนุกสนานเพลิดเพลิน มีเจตคติที่ดีต่อวิชาศิลปะ

**6. การเผยแพร่/การได้รับการยอมรับ/รางวัลที่ได้รับ**

 สามารถเผยแพร่และได้รับการยอมรับจากครูในกลุ่มสาระศิลปะและนักเรียนโรงเรียนขลุงรัชดาภิเษกในงาน “Open house” เปิดบ้านรัชดา